Rootsi aeg

pisi|Liivi sõja tulemusel valduste muutumised
pisi|Rootsi Läänemere-äärsed valdused 1595
pisi|Rootsi Läänemere-äärsed valdused 1617/1629 koos Ingerimaa ja Käkisalmi lääni ning Liivimaaga
pisi|Rootsi kuningriik ja dominioonid 1658. aastal
Rootsi aeg on periood Eesti ajaloos, mille kestel oluline osa praegusest Eesti territooriumist kuulus Rootsi suurvõimu ajastul Rootsi kuningriigile.

Tinglikult kestis Rootsi aeg 1561–1710; selle algus ja lõpp on siiski vaieldav. Üldjoontes loetakse Rootsi aja alguseks Liivi sõda, mille lõppedes jäi Põhja-Eesti ehk Eestimaa Rootsi võimu alla.

Rootsi aja lõppu on ajaloolased dateerinud erinevalt. De facto peetakse selleks aastat 1710, kui kogu Eesti langes Venemaa tsaaririigi ülemvõimu alla, de iure aastat 1721, mil sõlmitud Uusikaupunki rahu loetakse Põhjasõja lõpuks.

Kolmanda seisukoha järgi lõppes Rootsi aeg Põhjasõjaga, millega algas Venemaa keisririigi valitsusaeg, uus periood Eesti ajaloos. Üldisemalt nimetatakse Rootsi aega ka Rootsi-Poola ajaks, kuna enamik praegusest Eestist oli jaotatud Rootsi ja Poola riigi vahel. Põhja-Eestis (Eestimaa kubermang) oli Rootsi ja Lõuna-Eestis (Liivimaa kubermang) Rzcezpospolita võim, Saaremaa kuulus aga Taani kuninga võimu alla.

Rootsi kuningad:
1560–1568 Erik XIV
1568–1592 Johan III
1592–1599 Sigismund III Vasa, ka Poola kuningas 1587–1632 Zygmunt III Waza
 1599–1604 Rootsi riigihoidja Karl
1604–1611 Karl IX
1611–1632 Gustav II Adolf
1632–1654 Kristiina
1654–1660 Karl X Gustav
1660–1697 Karl XI
1697–1718 Karl XII

Rzeczpospolita valitseja, Poola kuningas ja Leedu, Vene ja Žemaitija suurvürstiriigi suurvürst:
1587–1632 Zygmunt III Waza
1632–1648 Władysław IV Waza
1648–1668 Jan II Kazimierz

Taani kuninga asehalduri võim Saaremaal kehtis kuni 1645. aastani, mil Taani kaotas sõlmitud Brömsebro rahulepinguga oma valdused Eestis.

Rootsi aeg kestis Eestis peaaegu sada aastat ja tõi siinsetele elanikele kaasa palju olulisi muutusi. Neist tähtsamateks võib pidada feodaalse läänikorra likvideerimistAleksander Loit, ROOTSI AEG EESTIS, Eesti Teadusliku Seltsi Rootsis aastaraamat = Annales Societatis Litterarum Estonicae in Svecia, nr. 15, jaanuar 2015, kohtusüsteemi ümberkorraldamist ja uue haldusjaotuse väljakujunemist. Uus kohtusüsteem püsis Balti erikorra osana osaliselt isegi kuni 19. sajandi lõpuni.

Levinud on komme nimetada seda aega "vanaks heaks Rootsi ajaks". "Hea aeg" kestis tegelikult väga lühikest aega, Rootsi kuninga Karl XI valitsemise ajal kuni 1695.–1697. aasta suure näljani. Mõisate reduktsioon, riigitalupoegade pärisorjusest vabastamine, talurahvakoolid ja rahvavalgustus tõid lühikese ajaga kaasa olulise muutuse rahva mentaliteedis.

 Rootsi aja kriitiline käsitlus ja „hea Rootsi aja“ müüt 
Mõiste „hea Rootsi aeg“ tähistab Eesti kultuurimälus ja varasemas ajalookirjutuses Rootsi võimu perioodi Eesti- ja Liivimaal (umbes 1561–1710) kui suhteliselt soodsat aegaRaun, Toivo U. Eesti ajalugu. Tallinn, 2001, lk 78–80. Kaasaegses historiograafias käsitletakse seda mõistet valdavalt hilisema idealiseeriva konstruktsioonina, mis ei kajasta Eesti põhirahvastiku – talurahva – tegelikku sotsiaalset ja majanduslikku olukordaTuchtenhagen, Ralph. Baltische Geschichte. München, 2005, lk 112–115..

 Mõiste kujunemine ja ideoloogiline taust 
Väljend „hea Rootsi aeg“ ei olnud kasutusel Rootsi võimu ajal. See kujunes 18. sajandi lõpus ja 19. sajandil, eriti rahvusliku ärkamise perioodilPalli, Heldur. Eesti rahvastiku ajalugu 1712–1795. Tallinn, 1996, lk 34.. Mõiste levikut soodustasid:
 baltisaksa ja luteri vaimulike ajalookäsitlusedKõpp, Johan. Luterlik kirik ja rahvas Eestis Rootsi ajal. Tartu, 1930, lk 22–25.,
 Vene keisririigi poliitika suhtes kriitiline võrdlus,
 soov näha Rootsi aega osana „Lääne“ õigus- ja kultuuriruumist.

Selline käsitlus keskendus eeskätt riiklikele institutsioonidele (nt koolikorraldus, seadusandlus), jättes kõrvale asjaolu, et Eesti põlisrahvas oli kogu perioodi vältel poliitilise otsustusõiguseta allutatud seisusesRaun, Toivo U., lk 80–81..

 Talurahva olukord Rootsi võimu all 
Rootsi ajal pärisorjust Eesti- ja Liivimaal ei kaotatud ega leevendatudTuchtenhagen, lk 114.. Vastupidi, 17. sajandi jooksul:
 talurahva õiguslik sõltuvus mõisatest süvenes,
 teokoormised kasvasid,
 liikumisvabadus oli piiratud,
 talupoegi käsitleti mõisamajanduse tööjõuna, mitte Rootsi riigi subjektidena.

Rootsi keskvõimu reformipoliitika (sealhulgas reduktsioon) oli suunatud eeskätt riigi ja aadli vaheliste suhete korrastamisele, mitte talurahva olukorra parandamiselePalli, lk 36–38..

 Suur näljahäda ja koloniaalne majanduspoliitika 
Aastatel 1695–1697 tabas Eestit suur näljahäda, mille käigus hukkus hinnanguliselt 15–20% elanikkonnastPlath, Ulrike. Esten und Deutsche in den baltischen Provinzen. Wiesbaden, 2011, lk 59–61.. Allikad näitavad, et:
 vilja väljavedu jätkus ka nälja tipphetkedel,
 riiklikud sekkumismeetmed olid hilinenud ja ebapiisavad,
 provintsi elanikkonna ellujäämine ei olnud Rootsi majanduspoliitika keskne eesmärkRaun, lk 82–83..

Mitmed ajaloolased on rõhutanud, et Rootsi riik käsitles Eesti- ja Liivimaad ressursiperifeeriana, mille majanduslik toodang allutati metropoli vajadusteleTuchtenhagen, lk 115..

 Asustus-, haldus- ja koloniseerimispoliitika 
Rootsi võimu ajal viidi läbi mitmeid halduslikke ja demograafilisi ümberkorraldusi:
 rajati Rootsi asundusi, eriti rannikualadel ja saartel,
 toimus kohaliku halduskorralduse ümberkujundamine,
 kasutusele võeti Rootsi õigus- ja maksusüsteemKõpp, lk 23–24..

Need protsessid ei lähtunud kohaliku põlisrahvastiku huvidest, vaid Rootsi riigi strateegilistest ja sõjalis-majanduslikest vajadustest. Eesti elanikkond ei osalenud nende otsuste kujundamises ning oli objektiks, mitte subjektiks, mis asetab Rootsi aja samasse võõrvõimu raamistikku kui Saksa ordu ja Vene keisririigi perioodidPlath, lk 62..

 Historiograafiline hinnang 
Kaasaegne Eesti ja rahvusvaheline historiograafia käsitleb „hea Rootsi aja“ mõistet valdavalt probleemse ja eksitavanaTuchtenhagen, lk 116.. Kuigi Rootsi aeg tõi kaasa institutsionaalseid muudatusi (nt haridus- ja halduskorraldus), ei tähendanud see Eesti põhirahvastiku jaoks:
 poliitilist osalust,
 sotsiaalset õiglust,
 majanduslikku heaolu.

Seetõttu on üha enam levinud käsitlus, mille kohaselt Rootsi aeg kujutas endast järjekordset võõrvõimu perioodi, mille mõju eestlastele oli pikaajaliselt kahjulik ning mille positiivne kuvand on kujunenud hilisema ideoloogilise ja kultuurilise tõlgenduse tulemuselRaun, lk 83..

pisi|Rootsi Idaprovintsid Läänemere idaosas ja Rzeczpospolitale jäänud valdused Liivimaal ja vasallriik Kuramaal

 Eesti alade ametlik minek Rootsi valdusse 
Pärast Liivi sõda olid Eesti alad jaotatud Poola, Rootsi ja Taani vahel. Veel aastaid kestis sõjategevus Poola ja Rootsi vahel.

1561. aastal alistusid Rootsile Harju-, Viru- ja Järvamaa rüütelkond ning Tallinn.
1581. aastal, pärast Paide vallutamist Rzeczpospolitalt, läks kogu Põhja-Eesti ja Hiiumaa Rootsile.
1629. aastal Altmargi vaherahuga loovutas Rzeczpospolita kõik Väina jõest põhja pool asuvad Rzeczpospolita alad Rootsile, selle tulemusel läks kogu Mandri-Eesti Rootsi võimu alla.
1645. aastal Brömsebro rahuga sai Rootsi Taani kuningriigilt Saaremaa ja Muhu saare.
1660. aastal Oliwa rahuga omandas Rootsi Rzeczpospolitalt Ruhnu saare.

Poola aeg Lõuna-Eestis – Rootsi aeg Põhja-Eestis – Saaremaa Taani riigi osana.

 Rootsi aja algus 
Rootsi aeg Põhja-Eestis algas kui 1561. aastal alistusid Rootsile Harju-, Viru- ja Järvamaa rüütelkond ning TallinnEnn Küng, „Paludes kristlikku päästmist ja kaitset”: Eestimaa seisuste alistumine Rootsi võimule 1561. aasta suvel, Tuna 3/2011 ning 1581. aastal, pärast Paide vallutamist Rzeczpospolitalt, läks kogu Põhja-Eesti ja Hiiumaa Rootsile ning kuningas Johan III teostas 1584. aastal Harju-, Viru-, Järva- ja Läänemaa liitmise ühtseks territooriumiks – Eestimaa hertsogkonnaks ning ühise aadlikorporatsiooni Eestimaa rüütelkonna moodustamise.

Aastal 1629 sõlmiti Preisimaal Altmargi külas (praegu Stary Targ Poola Vabariigis) vaherahu (Altmargi vaherahu), millega Poola loovutas kõik Väina jõest ülespoole jäävad Liivimaa hertsogkonna alad Rootsile.

Saaremaa oli veel esialgu Taani valduses. Aastail 1643–1645 peeti Taani ja Rootsi vahel Torstensoni sõda, mille tulemusena kaotaja loovutas Brömsebro rahuga Saaremaa Rootsile. Seega oli kogu endise Vana-Liivimaa eestlaste maa läinud Rootsi riigile.

 Rootsi kuningriigi valitsusalad 

pisi|Rootsi territoorium 1658. aastal

Rootsi valdused Baltimaades jagunesid viieks suuremaks poliitiliseks üksuseks:
Eestimaa provints (1673. aastast alates kindralkubermang) keskusega Tallinnas Toompeal;
eraldiseisva osana linnana, Tallinna linn;
Liivimaa kindralkubermang;
Riia linn (mis oli Stockholmi järel suuruselt teine linn Rootsi valdustes);
Saaremaa provints.
Läänemereprovintsidega piirnesid veel kagus Ingerimaa kubermang ja põhjas Soome suurvürstiriik, mis kuulusid samuti Rootsi kuningriigile.

Idaprovintside valitsemine
Eestimaa, Liivimaa ja Ingerimaa kubermangu kõrgeimaks valitsusametnikuks oli Rootsi kuninga määratud ning otse talle allunud Eestimaa Liivimaa ja Ingerimaa kuberner/kindralkuberner, kes elasid vastavalt Tallinnas, Toompeal ja Riias, Riia lossis ning Nyenis/Narvas:
aastatel 1561–1674 Eestimaal kuberner ja aastatel 1674–1710, kindralkuberner;
aastatel 1617–1629 Ingerimaa kubermangu kuberner ja aastatel 1629–1643 Liivimaa ja Ingerimaa kindralkuberner
aastatel 1621–1629 Liivimaa kubernerid ja aastatel 1629–1710 Liivimaa kindralkuberner 
aastatel 1642–1681 Ingerimaa ja Käkisalmi kindralkuberner ja aastatel 1681–1687 Ingerimaa kuberner ja 1687–1703 Ingerimaa kindralkuberner.
Vastavalt 1634. aasta Rootsi riigipäeval kinnitatud Axel Oxenstierna Rootsi "valitsemiskorraldusele" (regeringsform) oli kuberneri ametiaeg kolm aastat, mille möödudes tuli 1. juuniks ilmuda Stockholmi aru andma. Kuningas võis ametiaega pikendada.

pisi|Rootsi kuningriik, Rootsi dominioonid ja Rootsi krooni Idaprovintsid
Põhja-Eesti tugev aadliomavalitsus leidis tollal ja edaspidigi Rootsi kuningriigi keskvõimu poolt aktsepteerimist, hiljem sõjaga liidetud Liivimaad kohtles Rootsi võim teisiti. Eestimaa rüütelkonna ja Tallinna linna alistumist Rootsile käsitati vabatahtliku sammuna, ent Liivimaa oli Rzeczpospolitalt vallutatud territoorium, mille puhul ei peetud vajalikuks aadliga samal määral arvestada. 1629. aastal moodustati Liivi-, Ingerimaa ja Käkisalmi provintsidest ühise kindralkuberneri valitsusala ja 10.12.1629 instruktsiooniga pandi ametisse Ingerimaa, Liivimaa ja Karjala kindralkuberner. Temale allusid Liivimaa ja Ingerimaa kubernerid ja 6 asehalduskonda eesotsas asehalduritega (Riia, Koknese, Tartu, Narva, Nöteborg, Käkisalmi). Rzeczpospolita võimu ajal õiguslikult ja majanduslikult allasurutud Liivimaa aadel lootis Eestimaa seisuste õigusliku seisundi laienemist ka Lõuna-Eestile – sellele vihjavaid lubadusi olid enne piirkonna vallutamist jaganud varasemad Põhja-Eestit valitsenud Rootsi kuningad. Kuid Gustav II Adolf kinnitas 1629. aastal Liivimaa aadli privileegid vaid osaliselt, Rootsi riik laskis käest oma majandusliku ja sellest tulenevalt ka poliitilise positsiooni Liivimaal, annetades suurema osa maadest eravaldusse (peamiselt riigi ees teeneid omavale Rootsi kõrgaadlile).

Rootsi riigi seisuste esindusel, Rootsi riigipäeval – Eesti-, Liivi- ja Saaremaa aadlil esindust ei olnud.

Rootsi aja alguses, Rootsi kuningriigis oli keskajal kaks haldussüsteemi maakonnad ja linnuseläänid. Maakond oli aadli omavalitsuse ning osalt ka kohturingkond, linnuseläänid hõlmasid Rootsi riigile kuulunud läänistamata alasi. Pärast Eesti alade üleminekut Rootsi krooni võimu alla kujunes endistest katoliikliku kiriku ordu-, kloostri- ja piiskopimaadest, samuti omanikuta jäänud mõisamaadest Rootsi riigi valdused, osa sõjas omaniku kaotanud maadest sai enda valdusse ka kohalik aadel. Riigimaa haldamiseks jaotati see lääniasehaldurite juhitavateks linnuseläänideks, need omakorda riigimõisateks, mida juhtisid mõisafoogtid.

Gustav II Adolfi valitsemisajal (1611–1632) moodustati kohtukondade Liivimaa maakonnad, mis ei olnud rahvuslikult koostiselt ühtlaselt moodustatud. Rootsi suurvõimu ajastul,  kuninganna Kristiina (1626–1689) Kuninganna Kristiina eestkostevalitsuse juhi Axel Oxenstierna eestvedamisel viidi läbi Rootsi riigihalduse ja haldusreform, mille käigus rajati uus valitsussüsteem, kus valitsemine põhines viie kolleegiumi.  1634. aasta Rootsi valitsemiskorraldusega loobuti Rootsi kuningriigi valitsemisreformis Rootsi-Soome aladel keskaegsetest ajaloolisest maakonnapõhisest haldusjaotusest ja maakondade asemel said 1. järgu haldusüksusteks läänidRaimo Raag. Rootsi kirjakultuur uusaegsel Eesti-, Liivi- ja Ingerimaal, Eesti Teaduste Akadeemia Emakeele Seltsi toimetised 82. Tallinn, Emakeele Selts, lk 12.

Rootsi aja lõpus, reduktsiooni ajal 1690. aastal moodustati Liivimaa kindralkubermangus kaks majandusdistrikti: EestiTartumaal: Palamuse, Puhja, Kambja, Tartu, Äksi, Kodavere, Laiuse, Maarja-Magdaleena, Nõo, Otepää, Rannu, Rõngu, Torma–Lohusuu, Sangaste-Laatre, Kursi, Võnnu;  Võrumaal: Urvaste, Karula, Kanepi, Hargla, Vastseliina, Põlva, Räpina, Rõuge; Pärnumaal: Audru, Vändra, Häädemeeste, Halliste, Jaagupi, Karksi, Mihkli, Pärnu, Saarde, Tõstamaa, Tori; Viljandimaal: Viljandi, Helme, Suure-Jaani, Väike-Jaani, Põltsamaa, Paistu, Pilistvere, Tarvastu kihelkondStryk, Leonhard von: Beiträge zur Geschichte der Rittergüter Livlands. Erster Theil, Der ehstnische District ja LätiStryk, Leonhard von: Beiträge zur Geschichte der Rittergüter Livlands. Zweiter Teil, Der lettische Distrikt majandusdistrikt. Liivimaa kindralkuberneri Jacob Johann Hastferi korraldusega 4. oktoobrist 1693 fikseeriti Põhja-Liivimaa maakondade kohtualluvuse piirid arvestades rahvuslikke printsiipe, eraldades Pärnu maakonnast Salatsi, Väike-Salatsi, Ruhja, Härgmäe, Luke ja Valga ning ühendades nad Riia kohtukonnaga. Alūksne, Gulbene ja Läti osa Adseli kihelkonnast liideti Võnnu või Kokenhuseni maakohtukonda. Karl XI korraldusel tõmmati nende piirid vastavalt kahe põlisrahva – eestlaste ja lätlaste – elualale. Distriktid moodustati eesmärgil vähendada baltisakslaste rüütelkondade mõjuvõimu. Vene aja alguses distriktid kaotati.

 Rüütelkonnad 
Kõrvuti kindralkuberneri ja teiste Rootsi riigiametnikega omasid Eesti- ja Liivimaal võimu ka siinsed rüütelkonnad ja linnavalitsused. Eesti- ja Liivimaa rüütelkonna kõrvale moodustas eraldi rüütelkonna algselt Taani valduses olev Saaremaa, mis jäi püsima ka pärast Saaremaa liitmist Rootsiga.  Saksa keelel oli varauusajal Rootsis lingua franca staatus, seda räägiti Rootsi kuninga õukonnas ja kasutas laialdaselt ka Rootsi võimueliit. Mitmekeelsel Rootsi keskvõimul ei tekkinud tõsisemaid takistusi läbikäimises saksa eliidiga Läänemere provintside haldamisel. Kubermangukantseleid kopeerisid kuningliku kantselei ülesehitust Rootsis ja suhtlesid nii saksa kui ka rootsi keeles, Rootsi kohtusüsteemi osana  Eestis asutatud Tartu õuekohtus toimus töö samuti  kahes keeles. Halduses ning suhetes linnade ja rüütelkondadega kujunes välja üldine (aga siiski sagedaste eranditega) tava, et Stockholmi läkitused olid enamasti rootsi keeles, Läänemere provintside omad saksa keelesAivar Põldvee, Sissejuhatus Rootsi kirjakultuuri ajalukku Läänemere idakaldal. Keel ja Kirjandus, 2024, nr 7Raimo Raag. Rootsi kirjakultuur uusaegsel Eesti-, Liivi- ja Ingerimaal, Eesti Teaduste Akadeemia Emakeele Seltsi toimetised 82. Tallinn, Emakeele Selts, 2023, 173 lk.

Rüütelkonnad koondasid Liivimaa aadliseisusest maavaldajaid, pidasid kohalikku Liivimaa rüütelkonna aadlimatriklit, kaitsesid nende õigusi Rootsi võimude ees ning lahendasid samal ajal kõiki kohalikke küsimusi, mis ei kuulunud otseselt kuninga ja tema määratud kindralkuberneri huvisfääri. Rüütelkonnad käisid koos maapäevadel (Landtag), mis toimusid keskeltläbi iga kolme aasta tagant. Maapäevade vaheaegadel ajasid rüütelkonna asju alaliselt tegutseva organina maanõunike kolleegiumi 12 (Saaremaal 6) maanõunikku (Landrat), kes valiti maapäevadel kõige lugupeetavamate aadlike hulgast eluaegsesse ametisse.

Kui maanõunikud tegelesid enamasti kõige tähtsamate ja olulisemate küsimuste arutamisega, siis igapäevaste jooksvate küsimuste lahendamisega tegelesid Eestimaa rüütelkonna peamees ja Liivimaa rüütelkonna maamarssal. Uued maanõunikud valitigi enamasti endiste rüütelkonna peameeste ja maamarssalite hulgast.

Baltisakslased ja Rootsi aadelkond
pisi|Rootsi kuningas (1611–1632) Gustav II Adolf, valitsejatiitliga: Suecorum, Gothorum, Wandalorum Rex, Magnus Dux Finlandia, Dux Estonia ac Carelia, Ingriae Dominus ja Soome suurvürstkonna, Põhja-Soome, Lõuna-Soome, Eestimaa, Karjala, Ingerimaa, Narva, Tavastehus, Käkisalmi, Nyland, Ostrbotnia, Åland, Savolax, Lapimaa, Medelpad, Gästrikland, Västerbotten, Ångermanland, Öland, Dalsland, Värmland, Närke, Hälsingland, Dalarna, Västmanland, Södermanland, Östergötland, Småland, Västergötland, Upplandi vapid
Pärast seda, kui Poola vallutas 1561. aastal Liivimaa, asutati seniste ordu maavalduste asemel riigimõisad, mis anti valitsemiseks Poola kuninga poolt valitud Poola ja Leedu päritolu aadlikele, Liivimaa vallutamise järel aga Rootsi-Poola sõja tulemusel andis Rootsi kuningas need maavaldused (staarostimõisad) Rootsi kõrgaadlile. Eestimaa aadlikele (Arbutnoth, Baranoff, Berndes, Cobron, Dellwig, Fegesack, Gilthrist, Golawitz, Grothusen, Grull, Guthrie, Hastfer, Jordan, Krüdener, Kubich, Lewold, Lode, Metstake, Nasakin, von der Pahlen, Plather, Plagman, Reckenberg, Rehbinder, Schrapfer, Sekler, Schultz, Stilken, Wittenberg, Wrangel ja Wrede) doneeriti  Rootsi-Poola sõdade ajal sõjaliste teenete eest maid ja valdusi Rootsi kuningriigi Soome aladelArvi Korhonen, Baltlaste läänid ja donatsioonid Soomes XVII sajandi alul", Ajalooline Ajakiri, 1936 nr. 2, lk 52. Rootsi kuningate nobiliteerimispoliitikaga läbi tõsteti aadliseisusse rootsi rüütelkonda kandmata ja osaliselt naturaliseeriti ka Rootsi rüütelkonda suur hulk mitteaadlikke sõjaväelasi, raeliikmeid (vastavalt 1660. aasta Rootsi aadliseadusele andis rae vanembürgermeistri ametikoht päriliku aadliseisundi) ja madalamaid ning riigiametnikke ja suguvõsasid, näiteks: Albedyll, Anrep, Baggehufwudt, Bellingshausen, Bock, Broemsen, Budberg, Dellingshausen, Drenteln, Dücker, Fischbach, Fock, Gersdorff, Grotenhielm, Helmersen, Igelström, Kaulbars, Klugen, Krusenstern, Lantingshausen, Lilienfeld, Lode, Löschern von Herzfeld, Löwenstern, Löwenwolde, Manderstjerna, Mellin, Mohrenschildt, Müller, Osten-Sacken, Patkul, Pohlmann, Ramm, Raß, Reutern, Riesenkampff, Rosen (valge), Rosenbach, Rüdinger, Schulmann, Schwengelm, Silberarm, Silfverharnisk, Smitten, Staël von Holstein, Straelborn, Taube jt)
, Introdutseerimata aadel
Kuningas Gustav II Adolfi ja kuninganna Kristiina ajal said sellised perekonnad nagu Oxenstierna, De la Gardie, Fleming ja Gyllenhielm võimsad läänistused Läänemereprovintsides. Enam silma paistnud perekond oli Rootsi ajal Eestis De la Gardie suguvõsa, kellest kolm põlvkonda tegutses Eestis, teine rootsi päritolu aadliperekond, kes võib end võrrelda De la Gardiedega, oli Stenbockid.
, Liivimaa rüütelkond, Saaremaa rüütelkond

 Läänikorra likvideerimine 
Põhja-Eesti Harju-Viru rüütelkonna ning hiljem ka Järva- ja Läänemaa poolt Rootsi kuningale truudusvande andmist, võeti Rootsi krooni valdusteks Liivimaa ordu ja piiskopilinnused koos juurdekuuluvate kinnistutega ning valdused, mis kuulusid aadlikele, kes lahkusid riigist samal ajal kui Poola sõjavägi. Eestimaal algselt Rootsi kroon ei saanud kõiki neid valdusi ise hallata, nii et näiteks Axel Oxenstierna sai Liivimaal Cēsise ja Valmiera, mis Poola ajal kuulus Võnnu piiskopile. Gustav Brahe sai Porkuni lossi (1586), Hermann Wrangell vanem sai Toolse (ca 1600), Jacob De la Gardie sai Viljandi (1624) ja Haapsalu (1628), Thomas Ramm sai Padise (1628), Åke Henriksson Tott sai Lihula (1629),  Lennart Torstenson sai Paide  (1636) ja Hans von Fersen (1669), Reinhold von Brederode (1618) ja von Tiesenhausenite (1669) perekond Rakvere linnaTOPOGRAPHICA ESTONIÆ. Handritade kartor och ritningar över Estonia i svenska offentliga samlingar / Hand-drawn maps and drawings of Estonia in Swedish public collections., Eesti Teadusliku Seltsi Rootsis aastaraamat = Annales Societatis Litterarum Estonicae in Svecia, nr. 12, jaanuar 2001 (rootsi keeles), Friedrich von Löwen sai Koluvere (1646), õuenõunik Christop (Kristoffer) Ludvig Rasch Valga linna koos Sangaste, Karula, Kaagjärve ja mitme teise mõisaga.

Rootsi krooni poolt, 1681. aastal Rootsi riigipäeva otsuse alusel teostatud mõisate reduktsiooniga kehtestas Rootsi valitsus ka keskaegse läänikorra likvideerimise, mis tõi endaga kaasa maavalduse põhjaliku ümberjaotuse ja maavaldamise uued vormid. Reduktsiooniga rootsiaegsed läänistused tagastati Rootsi riigile. Läänikorra likvideerimine tähendas aga ka aadlikest mõisnike ühiskondliku positsiooni ümberkujundamist feodaalsuhetes kuningavõimuga ja alluvate talupoegadega.

 Kohtud ja korrakaitse

Eestimaal esindasid madalamat kohtuvõimu adrakohtunikud, Liivimaal sillakohtunikud. Nende ülesandeks oli pagenud talupoegade kinnivõtmine ja tagasisaatmine, talupoegade poolt toime pandud kuritegude uurimine ja süüdlaste karistamine. Kohtunikud valiti ametisse kohalike mõisnike hulgast. Maakondade tasandil tegutsesid Eesti- ja Saaremaal meeskohtud ja Liivimaal maakohtud, mis arutasid talupoegade ja teiste mitteaadlike süüasju. Kõrgeimaks kohtuinstantsiks oli Eestimaal Eestimaa Ülemmaakohus Tallinnas ja Liivimaal kuni 1703. aastani Tartus asunud Tartu õuekohus ning pärast 1703. aastal Riiga üleviimist Liivimaa Õuekohus, kus arutati raskemaid kuritegusid ja aadlike kohtuasju. Iga kohtuotsuse võis kaevata edasi Rootsi kuningale, kes suveräänina oli ka viimane kohtuinstants.

 Taristuareng 
pisi|Postiteed Eesti- ja Liivimaal, 1712. aastal
Postiliiklust Eestimaal korraldas alates 17. sajandi keskpaigast Eestimaa rüütelkond ja Liivimaa rüütelkond. Liivimaa kindralkuberner (1629–1634) Johan Skytte andis detsembris 1630 välja postikorraldusseaduse, millega pidi põhimaanteede (sõjamaanteede) juurde loodama postijaamad iga 2 miili tagant (14,8 km). Postiveokord oli täielikult Rootsi riigi teenistuses, erateenuseid ei osutatud. Postisüsteem vormus lõplikult 1631. aastaks, kui kehtestati postiveokord, et Tallinnast lähtuvalt Tartu, Pärnu ja Narva suunas minevail teedel kehtestati postijaamasüsteem.

 Rahvastik 
Maa oli pikkade sõdade tagajärjel harimata ja võsastunud. Paljud inimesed olid kodust lahkunud, talud olid maha jäetud. Osa linnu, aleveid, linnuseid, mõisaid ja külasid olid ahervaremetes. 1620 elas Eesti alal vähem kui 100 000 inimest. 1630. aastatel hakati maad uuesti kasutusele võtma.

Et kiiremini tööjõudu saada, võtsid mõisnikud küladesse uut rahvast, vabastades ümberasujad tavaliselt kolmeks aastaks igasugustest maksudest. Nii liikus väheviljakatest piirkondadest talupoegi laastatud viljakamatele aladele. Uutesse elukohtadesse asus sel ajal umbes kolmandik Eesti talurahvast. Otsiti hävinud kodu asemele uut või jäädi sinna, kuhu sõda oli kellegi paisanud, valiti soodsamaid põllumaid ja ka inimlikumaid mõisnikke. Tingimused olid liikumiseks vabad ka seetõttu, et mõnes paigas polnud isegi mõisnikku, osa neist oli asunud uude mõisa ega tundnud sealseid olusid.

17. sajandi teisel veerandil saabus Eestisse hulgaliselt ka teiste rahvaste esindajaid, kes moodustasid Lõuna-Eestis koguni 17% talurahvast. Võõrastest asus Eestisse kõige rohkem vene talupoegi, käsitöölisi, kaupmehi ja kalureid, kes loomulikult paiknesid enamasti Ida–Eestis. Suur osa Eesti "uusasustamisel" etendasid soomlased, kes asusid eriti arvukalt Viru- ja Harjumaale, kus nad moodustasid vastavalt 20% ja 12% rahvastikust, olles koondunud omaette küladesse. Rohkesti asus soomlasi ka Põltsamaa ja Tartu ümbrusse. Osalt asustasid neid Eesti riigivõimud, osalt lahkusid nad Soomest sõjaväekohustuse eest. Algul keelasid Rootsi kuningad Eestisse rännanud soome ja rootsi talupoegi pärisorjastada. Ajapikku selline suhtumine vähenes ja ka uustulnukail tuli hakata kandma raskeid mõisakohustusi. Võrdluseks – Rootsimaal ei olnud talupojad pärisorjuses ning ei kuulunud isiklikult aadlikele ega Rootsi riigile, vaid kasutasid riigile või aadlikele kuuluvaid maid (natuura või rahalise) tasu eest. Kolmanda suure uustulnukate grupi moodustaid lätlased, keda asus rohkesti elama eelkõige Valga ümbrusse. Kokku elas Rootsi aja lõpuks Eestis talurahva hulgas vähemalt kümne võõrrahva liikmeid; lisaks nimetatuile veel poolakaid, sakslasi, leedulasi, rootslasi, ungarlasi ning isegi hollandlasi ja šotlasi.

Mõningaid tagasilööke rahvaarvu kasvus tingisid Vene-Rootsi sõja sündmused ja 1656.–1658. aasta katk. Nende tõttu rahvastiku kasv küll ajutiselt pidurdus, kuid 1695. aastaks arvatakse Eestis olevat olnud isegi veidi üle 350 000 inimese.

 Luterlik kirik 
, Tallinna piiskopid
Rooma-katoliku kiriku ülemvõim Eestimaal lõppes Rootsi ülemvõimuga 1561. aastal Tallinna katoliikliku piiskopkonna likvideerimisega. Luterluse ainumonopol oli Rootsis kinnitatud Uppsalas aga juba 16. veebruaril 1593. aastal ja seda positsiooni tugevdati 1595. aastal 21. oktoobri otsustega, milles keelati igasugune luterlusest kõrvalekaldumine. Läänemereprovintside usu- ja kirikuelu integreerimine Rootsi riigikirikusse toimus kiriku administratiivse korralduse reformimise kaudu ning selle vastavusse viimisega Rootsi riigikiriku normide ja korraldusega. Eriti oluline oli 1686. aasta Rootsi kirikuseaduse kehtestamine Eesti- ja Liivimaal, mis oli ainuke üldine Rootsi seadus, mis kehtestati ka LäänemereprovintsidesSirje Krikk de Mateo, Eesti kultuurilisest integreerimisest Põhjalasse. Forseliuse Sõnumid, 2000, nr 7, lk 45 B. Forseliuse selts. Rootsi riik asus talupoegadele aktiivselt luterluse põhitõdesid tutvustama. 

Kirikutes ja kabelites hakati pidama eestikeelseid jumalateenistusi. Kirikute juures hakati talupoegadele katekismust ja kirikulaulu õpetama köstrid (kirikuõpetajate abilised). Lugemisoskus hakkas levima, kuid vaevaliselt, sest köstreid oli vähe ja nendegi haridus oli puudulik. Liivimaa koolihariduse edendamises, rahvakirjanduse väljaandmises ja kiriku organisatsioonilises kindlustamises olid suured teened ka Liivimaa vaimulikkonna eesotsas seisnud kindralsuperintendendil Johann Fischeril. Juba 1641. aastast pärinevad ka esimesed kindlad teated esimese eestikeelse aabitsa väljaandmise kohta.

Koguduse elu jälgimise kõrval hakati tähelepanu pöörama ka koolide asutamisele. 1645. aastal kehtestati kogu Põhja-Eestis katekismuse- ja aabitsaõpetuse nõue. Igas kihelkonnas tuli ametisse palgata köster ja tema ülalpidamiseks eraldada köstrimaa. Hakati ka vaimulikku kirjandust eesti keelde tõlkima. Rahva seas kõneldava keele murdeerinevuste tõttu anti raamatuid välja eraldi lõunaeesti ja põhjaeesti keeles. Alustati piibli tõlkimist, kuid täismahus ilmus see alles 1739. aastal.
 Haridus ja kultuur 

 Tartu ülikool 
Eesti hariduse edendamisel oli oluline tegelane kindralkuberner Johan Skytte, kes oli Rootsi kuninga Gustav II Adolf kasvataja ja hiljem Uppsala ülikooli kantsler. Tänu temale loodi 1630. aastal Tartu Akadeemiline Gümnaasium. 1631. aastal esitas Skytte kuningale palve muuta Tartu gümnaasium ülikooliks.

1632. aastal avati kuningas Gustav II Adolfi korraldusel Tartu ülikool, millest sai esimene kõrgem õppeasutus Eestis. Eestlastest üliõpilasi sellel ajal veel ei olnud, õppuriteks olid sakslased ja rootslased, vähemal määral ka soomlased.

 Rahvakoolid 
Talupoegade jaoks otsustas Rootsi riik sisse seada rahvakoolide süsteemi. Eestimaa provintsiaalid otsustasid 1655. aastal, et igas kihelkonnas peab olema ametis koolmeister. 1675 nähti ette koolimajade ehitamist, ent selleks puudusid veel nii majanduslikud tingimused kui vastava ettevalmistusega inimesed. Hakati nõudma, et koguduste juures töötaksid ka kooliõpetajad. Seda nõuet oli aga raske täita, sest eesti keelt valdavaid kooliõpetajaid peaaegu polnud. Esimesed kindlad andmed talurahvakoolide kohta Harjumaal pärinevad 1680. aastatest. Eesti rahvakooli alguseks võib lugeda aga alles 1686. aastat, sest siis hakati teadlikult riikliku poliitika tulemusena kooliharidust andma ka lihtrahvale.

Hariduse andmise kaugem eesmärk oli pöörata rahvas evangeelsesse usku, sest luterluse põhimõtete järgi pidi iga koguduseliige olema ise suuteline pühakirja ning muud vaimulikku kirjandust lugema. Olukord hakkas paranema pärast õpetajate seminari loomist. Forseliuse õpetajate seminari ajast on teateid juba 41 talurahvakooli tegutsemisest, enamik neist koolidest paiknes Lõuna-Eestis.
pisi|Bengt Gottfried Forseliuse mälestuskivi Harju-Madisel

Harjumaalt, Rootsi pastori perest pärit Bengt Gottfried Forseliusel rajas 1684. aastal Tartu lähedale Piiskopimõisa (Papimõisa) kuninga nõusolekul õpetajate seminari. Seminari asusid õppima peamiselt ümberkaudsete kihelkondade poisid, kellest said koolmeistrid ja köstrid.

1687. aastaks oli Liivimaa maapäev otsustanud, et igasse kihelkonda peavad mõisnikud laskma ehitada kooli ja maksma sealsele koolmeistrile palka. Aga sellest hoolimata koolide ehitamine edenes visalt ja õppetöö toimus tavaliselt rehetoas. Riigivõim hakkas kooliküsimustega tõsisemalt tegelema 17. sajandi lõpul. Siis nõudis kuningas, et kõikide kirikute juurde oleksid ehitatud koolid ja rahvale õpetataks ristiusku. Seadustest hoolimata ei edenenud koolide ehitamine, kuid lugemisoskuse omandamiseni jõuti ka koolideta kihelkondades. Põhja-Eestis jäi koolide arv ja lugemisoskuse tase Lõuna-Eestist maha. Lõuna-Eesti koolivõrk püsis ka pärast Forseliuse hukkumist. Aadlike seas püsis teatav vastuseis talupoegade hariduspüüdlustele, kuid sellest hoolimata olid koolid peagi olemas enamikus Liivimaa Eesti ala kihelkondades. 1687/1688. aasta talvel õpetasid Forseliuse kasvandikud juba peaaegu kõigis Mandri-Eesti maakondades. Seda võib lugeda üldise lugemisõpetuse alguseks Eestis.

Forseliuse rajatud koolis oli tähtsal kohal õpetaja seletus ja õpilaste iseseisev lugemine. Esikohale seati huvi äratamine õpetuse vastu. Et lugema õppimine toimus Forseliuse uuendatud, lihtsustatud meetodil ja tema koostatud aabitsa järgi, saadi lugemine selgeks mõne kuuga esimese õppeaasta jooksul. Aabitsas oli ka araabia ja Rooma numbreid, mistõttu hakati varsti pisut matemaatikatki õpetama. Põhiliselt tehti seda juhul, kui lapsevanemad soovisid ja selle eest tasusid. Vanemate soovi korral õpetati ka kirjutamist.

Koolide kõrval oli lugemisoskuse omandamisel oluline ka koduõpetus. Edaspidi hakatigi koolidesse nõudma eeskätt neid lapsi, keda kodus ei suudetud õpetada. Rootsi aja lõpuks oli eestlaste lugemisoskus märkimisväärselt kõrge. Koolis käisid ainult poeglapsed. Tänu kooliskäijatele poistele õppisid kodudes ka õed-vennad lugema. Laste koolitulek sõltus põllutöödest ja kasutatavatest ruumidest. Algul toimus õppetöö 3–4 kuud aastas. Õppimine võis alata, kui välitööd olid lõppenud; seal, kus kooliruumiks oli rehetuba, alles pärast rehepeksu. Alustati tavaliselt pärast mardipäeva või kolmekuningapäeva, lõpetati aprillis jüripäeva paiku.

 Eestikeelne kirjapilt ja kirjandus

Juba Gustav II Adolfi päevil ilmusid mõned vaimuliku sisuga raamatud, kuid need olid väga vigases keeles kirjutatud ja raskesti arusaadavad.

1637. aastal koostas Tallinna Toomkiriku õpetaja Heinrich Stahl esimese eesti keele grammatika reeglistiku, mille sisu seisnes eesti keele kohandamises saksa keele reeglistikuga. Stahli grammatika jäi aga rahvakeelest kaugeks. Forselius kirjutas ta eestikeelse aabitsaraamatu, mis kirikuõpetajate keskel suurt poolehoidu leidis. Forselius tegi ettepaneku kasutada eesti keele kirjutamisel soome keele eeskujul foneetilist kirjaviisi, kuid see lükati vanameelsete pastorite poolt tagasi. Kirjaviisi üle vaieldi ka piiblikonverentsidel 1686. ja 1687. aastal, kuid üksmeelele ei jõutud ka seekord.

1693. aastal avaldas Johann Hornung ladinakeelse eesti keele grammatika, pannes mõlemalt koolkonnalt laenates kirja põhjaeesti õigekirjareeglid. Need reeglid, mida me tunneme niinimetatult vana kirjaviisi nime all, kehtisid 19. sajandi keskpaigani.

Rootsi ajal ei ilmunud piibel eesti keeles tervikuna, kuna kirjaviisi (põhjaeesti kirjakeel vs lõunaeesti kirjakeel) osas ei suudetud kokkuleppele jõuda. 1686. aastal anti siiski välja lõunaeestikeelne Uus Testament, mille tõlkisid ja toimetasid Kambja pastor Andreas Virginius ja tema poeg Adrian Virginius ja mis oli esimene läbinisti eestikeelne raamat. Samal ajal hakati eesti keelde tõlkima kirikulaule ja alguse sai ka eestikeelne juhuluule.

Rootsi aja lõppu jääb ka Eesti ajakirjanduse algus. 1675. aastal hakkas Tallinnas ilmuma saksakeelne nädalaleht Ordinari Freytags Post-Zeitung.

 Rootsi-Vene sõda 1656–1661 
pisi|Karl X Gustav
Rootsi kuningas Karl X Gustav alustas 1655. aastal sõjakäiku Venemaaga sõdiva Rzeczpospolita (Poola) vastu, millega hõivas Kuramaa, Leedu, Ida-Preisimaa ja suure osa Poolast. Sellega oli Läänemeri muutunud Rootsi sisemereks.
 ehk Uputus

1655. aasta sügistalvel alustasid venelased suure saladuskatte all ulatuslikke ettevalmistusi Eesti-, Liivi- ja Ingerimaa ründamiseks. Lootes seni käest libisenud alasid lõpuks vallutada, alustas tsaar 1656. aasta suve hakul Ingeri sõda. Osa Vene vägesid jõudis välja Neeva jõeni, juunis hõivasid nad Nöteborgi ja Nyeni. Vene vägede peajõud hõivasid juulis-augustis Dünaburgi ja Kokenhuseni, aga augusti lõpus hakkasid Liivimaa pealinna Riiat piirama. Suurimaks võiduks jäi Tartu vallutamine 1656. aasta oktoobris, Vene vägede kätte langes ka Vastseliina linnus. Sõja ajal hävisid Võrumaal Kirumpää linnus ja selle juures olnud asula. Eesti pinnal toimunud lahinguist oli olulisim Valga lahing 8. juunil 1657.

Vene väed ei suutnud Riiat vallutada, kuid sõjategevus jätkus veel Põhja-Eestis, 1658. aasta alguses hõivasid Vene väed Vasknarva ning ründasid ka Narva linnust, Jamburgi ja Koporjet. 1658. aasta lõpus sõlmiti Rootsi ja Venemaa vahel Narva lähedal Vallisaare mõisas Vallisaare vaherahu.

Kui Rootsi lõpetas sõja Poolaga Oliwa rahuga ning Venemaal tekkis reaalne sõjaoht Poolaga, sõlmis Venemaa 1661. aastal Rootsiga Laiuse kihelkonnas Kärde mõisas lõplik rahu (Kärde rahu), millega tuli venelastel loobuda oma 1656.–1658. aasta vallutustest Eesti- ja Liivimaal ning taastada endised Rootsi valduste piirid.

Rootsi kuningriik oli saavutanud oma ajaloo suurima võimsuse.

 Rootsi kuningriigi sõjavägi Eestimaal 
Rahuajal paiknesid Rootsi garnisonid peamiselt Tallinnas, Tartus, Narvas ja Pärnus, hiljem ka Kuressaares, Eestisse asusid peamiselt värvatud Rootsi ja Soome väeüksused, Karl XI poolt läbi viidud riigikaitse reformid seadsid Rootsi ja Soome provintsides maavägede osas sisse maapaigalised sõdurid ja rügemendid (indelningsverket). Riigikaitsereform ei puudutanud, välja arvatud ühe ratsarügemendi osas, Eesti-, Ingeri- ega Liivimaad, sest neis Rootsi riigi osades ei olnud praktiliselt vabu talupoegi ning Läänemere maade mõisnikud ei olnud huvitatud selle süsteemi rakendamisest majanduslikel ega poliitilistel põhjustel.

Eesti-, Ingeri- ja Liivimaal asus tavaliselt neli Soome või Rootsi jalaväerügementi ja üks ratsarügement, mujalt värvatud ja ka maapaigalised territoriaalüksused. Balti provintsides teenis Karl XI korraldusel värvatud üksustes suurel arvul hiljuti Skåne sõjas vallutatud Skånest pärit sõdureid, keda kuningas ei lugenud veel Rootsi riigile piisavalt ustavateks.

Pärast Põhjasõja algust 1701. aastal alustati uute väeosade loomist. Vägesid loodi kahel põhimõttel: kas värbamise teel vabatahtlikkuse alusel või talupoegade nekrutiandmise kohustuse alusel. Eestimaal moodustati nekrutiandmise kohusluse alusel neli jalaväerügementi, Liivimaal kaksteist jalaväepataljoni.

 Mõisate reduktsioon 

pisi|Karl XI ausammas Karlskronas
1660. aastal sai Rootsi troonile nelja-aastane Karl XI, kes alustas iseseisvat valitsemist 12 aastat hiljem. Saanud päranduseks tühja riigikassa, alustas Karl XI 1680. aastal Balti provintsides (Eestimaa, Liivimaa ja Ingerimaa) oma eelkäijate poolt eraomandusse antud riigimaade tagasivõtmist, mõisamaade riigistamist – reduktsiooni, kuna mõisaomanikest aadlikud olid vabastatud maksudest ja riigile tulutoovad riigimõisad olid vahetanud omanikku.

1686.–1688. aastal koostati Eestimaa reduktsioonikomisjoni käsul mõisate inventuuriaktid ja vakuraamatud.

Rootsi riigi ja kohaliku sakslastest aadli suhted kujunesid jahedateks, isegi vaenulikeks, kuna aadlikud käsitasid seda kui oma õiguste rikkumist. Riigistatud mõisad jäeti küll mõisnikele rendile, aga osa sissetulekutest pidid nad nüüd Rootsi riigile loovutama. Lõuna-Eestis riigistati enamus mõisamaadest, Põhja-Eestis umbes pool, Saaremaal kolmandik. 1700. aastal seoses Põhjasõja algusega katkestas Karl XII mõisate reduktsiooniprotsessi.

Mõisate tagastamise järel kasvasid ka riigitulud silmapaistvalt. 1694. aastast hakkas Liivimaal kehtima uus haldusjaotus, millega püüti maakonnapiirid kokku viia Eesti-Läti riigipiiriga. Kahe haldusüksuse piir kulges praegusest riigipiirist mõnevõrra põhja pool, seega jäi Valga linn koos lähema ümbruskonnaga Läti poolele.

Talupoegade jaoks oli reduktsioon pikemas perspektiivis aga kasulik, sest osaliselt kulutati laekunud tulud siinsete haridus- ja kirikuolude parandamiseks.

Riigimõisate tulunduslik valitsemine kuulus Liivimaal nn tulundus-asehaldurite kompetentsi. Neid oli kaks, üks Põhja- ja teine Lõuna-Liivimaa jaoks, kusjuures esimene asus Tartus ja teine Riias. Põhja-Liivimaa tulundusasehaldurile allusid tulundusvalitsuse suhtes Tartu ja Pärnu maakonnad (sel ajal ei olnud Valga, Võru ja Viljandi kreise, mis tekkisid 18. sajandil Katariina II ajal.

Pärisorjuse likvideerimise algus
1681. aastal andis Rootsi kuningas Karl XI välja edikti Liivimaale ja Eestimaale riigimõisate talupoegade senise staatuse muutmiseks, kuulutades riigimõisate talupojad 14. sajandist kujunenud rüütlimõisate mõisnikest olulises sõltuvuses olevast pärisorjusest priiks, kuulutades nad vabaks analoogselt Rootsi talupoegadega ning lubades neil valida vabalt tegevusala ja asuda õppima koolidesse. Pärisorjusliku elukorralduse likvideerimise ajaks oli Rootsi riik redutseerinud 5/6 maadest Liivi- ja 1/2 Eestimaal.

Karl XI poolt 21. augustil 1691 kinnitatud instruktsioon kuninglikele tulundusasehaldureile Liivimaal pidas ka muu seas silmas järelevalvet talupoegade kaitse teostamise järgi asehaldurite kaudu, ja 21. märtsil 1696 kinnitatud tulundusreglement määras kindlaks riigimõisa rentnikelt talupoegade kaitse talu pidamisel, kohustiste täitmisel mõisa vastu, andamite maksmisel ja teoorjuse õiendamisel kui ka nende kaitse majanduslikes asjus, kaebuste ja muude kohtuasjade puhul. Selleks ajaks oli Rootsi riigi poolt Liivi aadli võim juba murtud ja aadli omavalitsusest järele jäänud ainult vilets vari: maanõunike kolleegium, hävitatud, maapäev ise sattunud, kuninga määrusega 20. detsembrist 1694, sõltuvusse Rootsi keskvalitsusest ja kohalikust Liivimaa kindralkubernerist.

Kindralkuberner pidi hoolitsema, et tulundusasehaldurid reisiks rendimõisates ja et, mõisarentnikud ei koormaks talupoegi lepinguvastaste nõudmistega. Kui mõni mõisarentnik pani talupoegadele peale enam makse, kui määratud vakuraamatus, pidi ta selle kahekordselt tagasi maksma. Iga ülearuse rakmepäeva eest pidi rentnik maksma kaks hõbetaalrit, iga jalapäeva eest – ühe hõbetaalri ja iga ülearuse küüdipenikoorma eest – 8 ööri. Ka keelati rentnikele talupoegi (peremehi) karistada, kui nad mõnes asjas eksinud, sest nende süüteod pidid kuuluma kohtu alla.

Karl XI tegi kindralkuberner Erik Dahlbergile ülesandeks koostada ja saata projekt kodukariõiguse kohta aadlimõisates, mille Dahlberg ka teostas, kuid energilise ja teovõimelise Karl XI surma tõttu jäi see realiseerimata. Tema järglane Karl XII arvas aga, et raske on ilma aadli nõusolekuta korraldada aadlimõisate alla kuuluvate talupoegade maksumäärasid või muul viisil teha korraldusi eraomandi puhul. Ta andis kindralkubernerile käsu teha muudatuste projekt rüütelkonnale maapäeval teatavaks, kuid sellega lükkus asi edasi ja alanud Põhjasõda muutis olukorda põhjalikult.

 Talupoegade kohustused 

Rootsi võimu tulekuga 17. sajandi esimesel poolel suurenesid talupoegade kohustused, eriti teoorjus. Koos mõisapõldude suurenemisega kasvasid ka talupoegade teokoormised, mille kindlaksmääramine sõltus tegelikult iga mõisniku suvast. Nõnda oli Rootsi võimu all olek seni pigem halvendanud kui parandanud talurahva olukorda. Redutseeritud mõisates seati sisse vakuraamatud.

Talupoeg pidi nagu ordu ajalgi, teatud arvu päevi nädalas tasuta mõisas töötama. Teoorjus ei jätnud talupoegadele eriti aega oma põldude korrashoidmiseks. Viljalõikusele oma põllul said talupojad asuda alles siis, kui mõisa põllud olid koristatud. Lisaks sellele pidid talupojad loonusrendina andma mõisale osa oma põllult saadud viljasaagist, samuti maksma ka riigimakse.

1632. aasta 1. veebruari seadus reguleeris talupoegade seisundi ning õiguse väikeste rikkumiste korral politsei ning kohtuvõimu rolli täitmisele mõisnike poolt Liivimaal ja 1645. aastal fikseeris Eestimaa kuberner Gustav Oxenstierna uuendatud maakorraldus sunnismaisuse Põhja-Eestis. Pärisorjus oli Eestis juurdunud juba ordu ajal, pärisorjuslikud sidemed olid vahepeal sõjaoludes lõtvunud, kuid nüüd neid tugevdati taas.

Et mõisnike võimu talupoegade üle veelgi kindlustada, andsid Rootsi võimud välja seadusi ja korraldusi, millega keelati talupoegade omavoliline lahkumine mõisniku juurest. Selleski polnud midagi uut: sunnismaisus oli olemas olnud juba ordu ajal, tuletagem meelde Riisipere mõisnik Yxkülli nõuet Tallinna linnale oma talupoja tagasisaamiseks 1520. aastatel. Talupoeg ei tohtinud ilma mõisniku loata maad müüa ega osta, pealegi võis mõisnik temalt maa igal ajal ära võtta. Mõisnikud võisid talupoegadele anda ka ihunuhtlust. Ka see oli vana orduaegne tava.
1639. aasta seaduse ja 1671. aasta maapolitsei korraldusega fikseeriti sunnismaisus nii pärisorja peres sündinud lastele kui ka aadliku maale elama asunud pärisorjadele ning vabadele inimestele.

Rootsi valitsus andis talurahva kaitseks välja määrused, milles keelati mõisnikel talupoegi omavoliliselt taludest välja ajada ja koormisi tõsta. Talupoegadele anti isegi õigus mõisniku tegusid kohtusse kaevata.

17. sajandi lõpul toimus mõisamaade kaardistamine ning moodustati nn Suur Rootsi kataster. Maade kaardistamise eesmärgiks oli täpsustada maade maksustamisnorme ja täita rootsi riigikassat, mistõttu kaardistati täpsemalt põllumaa. Mõisasüdamed ja suured külad kaardistati võrdlemisi täpselt. Külade vahele jäävad metsaalasid ei mõõdetud ja hajaasutsuses on kaardid ebatäpsed. Põhiliselt püüti määrata mõisate piire, need rootsiaegsed kaardid on esimesed maakasutust ja asustust peegeldavad kaardid Eesti aladel.

 Katk 

Lisaks sõjakoledustele hakkas levima katk, mis hävitas suure osa Eesti rahvastikust, mõisnikud ja pastorid kaasa arvatud. Aastatel 1665–1690 ei toimunud katku tõttu õppetööd isegi Gustav II Adolfi poolt 1632. aastal asutatud Tartu ülikoolis (Academia Gustavianas).

 Suur nälg 

Teadaolevalt kõigi aegade laastavaim näljahäda oli Eestis aastail 1695–1697. Saagiikaldusi, mis aga tõsisemaid näljahädade mõõtmeid ei võtnud oli ka aastatel: 1629–1631, 1641–1642, 1684–1685, 1691, 1709–1710Marten Seppel. Näljaabi Liivi- ja Eestimaal 17. sajandist 19. sajandi alguseni. DISSERTATIONES HISTORIAE UNIVERSITATIS TARTUENSIS, Tartu Ülikooli ajaloo ja arheoloogia instituut, Tartu Ülikooli Kirjastus, lk 38

Ikaldus tabas Eestit aastail 1694. Viljakasvuks oli ilm ebasoodne, järgmisel aastal sadas suvi läbi külma vihma, nii et heina ei saanud teha. Rukis ei õitsenud ega valminud. Suvivilja hävitas sügisel varajane külm. 1696. aasta kevad oli jälle väga külm ja suvel sadas taas vihma. Ikaldus oli veel suurem kui eelmisel aastal. 1696. aastal hakkasid esimesed inimesed nälga surema. Paljud inimesed lahkusid kodudest, et toitu otsida. Suure näljaga proovisid inimesed süüa kõike, mis kätte sattus. Söödi isegi õlgi, puukoort, sõnnikut. Paljud inimesed läksid linnadesse, kus oli aga samuti toidupuudus. 1697. aasta kevadel, kui teede ja asulate ümber hakkas lumi sulama, leiti palju talvel surnud inimeste laipu. Kõige vähem lootust olid orbudel ja vanuritel.

Rootsi võimud ei andnud näljahädalistele mingisugust abi. 1696. aastal oli linnades veel piisavad toiduvarud, kuid neid ei jagatud välja. Samal ajal kui talupojad massiliselt nälga surid, veeti vilja isegi maalt välja Rootsi ja Soome, kus näljahäda oli suurem. Suurem heategevusüritus näljahädaliste aitamiseks toimus Tartus.

Levisid tüüfus ja düsenteeria.

Näljahäda lõppes alles 1698. aastal. On arvatud, et suri umbes 70 000 – 75 000 inimest, seega 20% rahvastikust ehk iga viies inimene.
See tundub liialdusena. 1701.–1703. aasta nekrutivõtu ajaks oli keskklassi talupoegadel veel küllalt raha, et oma antud nekrutitele palka ja riietust osta. See näitab, et löögi alla oli sattunud eeskätt sulasrahvas ja popsid, keskklass suutis näljahädast välja tulla.

 Rootsi kalender 

Põhjasõda ja Rootsi aja lõpp
 ja Põhjasõda Eesti alal

 Kronoloogia 1600–1700 
300px|pisi|Eesti ja Läti ala kaart (umbes 1630)
1595. aasta 5. mai – Täyssinä rahu, Rootsi loovutas Ingerimaa Venemaale.
1600–1629 – Rootsi-Poola sõda (1600–1611, 1617–1618, 1621–1625, 1626–1629) Liivimaa pärast ja ülemvõimu pärast Baltikumis.
1611–1613 – Rootsi ja Taani vaheline Kalmari sõda ja sõjategevus Saare-, Hiiu-, Muhu ja Läänemaal
1624 – Rootsi võimud viisid läbi ulatusliku maarevisjoni. Eesti rahvaarv oli vähenenud 100 000-leEesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 76. Põles Tartu toomkirik, mis jäi sestpeale varemetesse.
1625 – Tartu langemisega rootslaste kätte lõppes Rzeczpospolita (Poola) valitsusaeg Lõuna-Eestis.
1629. aasta 16. september – Rootsi ja Rzeczpospolita sõlmisid Altmargi vaherahu, kogu Eestimaa sai Rootsile.
1630 – avati esimene gümnaasium Tartus, (Tartu akadeemiline gümnaasium).
1630 –  1630. aasta Liivimaa maarevisjon
1631 – asutati Tallinna gümnaasium, praegune Gustav Adolfi gümnaasium, mis on Eesti vanim keskkool.
1631 – Tartus asutati esimene trükikoda Eestis.
1632–1656 – Tartu ülikooli esimene tegevusjärk (Academia Gustaviana).
1634 – Liivimaa konsistoriaal- ja visitatsioonikorraldusega nõuti kihelkondade pastoritelt, et nad õpetaksid talupoegi katekismust lugema, s.o etteloetud teksti pastori järele üteldes meelde jätma. Korraldust ei saadud täita, kuna pastorid ei osanud eesti keelt ja eestlaste hulgas ei olnud piisavalt kirjaoskajaid.
1636 – peeti Haapsalus nõiaprotsess. Nõidumises süüdistati Kastininal elavat naist Kai Kruuskoppi. Arvati, et Kai käib mustaks kassiks moondununa naabri sahvrist toitu varastamas. 1640. aastal peeti Viru-Nigulas Pada mõisas nõiaprotsess Kongla Anni üle. Aastatest 1520–1818 on 218 ülestähendust nõiasüüdistustest, mille tulemusena 65 isikut mõisteti surma.
1637 – valmis Heinrich Stahli esimene eesti keele grammatika.
1638 –  1638. aasta Liivimaa maarevisjon
1641 – anti välja esimene teada olev eestikeelne aabits Joachim Jheringi poolt. See ilmus ka rootsi keeles. Jheringi nõudmisel tehti korraldus: talupoegadel tuli eelmisel pühapäeval etteöeldud jutlus enne järgmise pühapäeva jutlust öelda oma pastorile üles. Peagi unustati Jhering koos oma esimese aabitsaga.
1643–1645 – Taani-Rootsi sõda
1645 – Brömsebro rahu, millega Taani loovutas Saaremaa Rootsile; juriidiliselt fikseeriti pärisorjus ja sunnismaisus Eestis.
1656 – Vene väed tungisid Liivimaale, vallutades Tartu ja hõivates suure osa Ida-Eestist.
1656–1661 – Rootsi-Vene sõda, mis lõppes Kärde rahuga.
1660 – Oliwa rahu Rootsi ja Rzeczpospolita vahel: Rzeczpospolita kuningas Jan II Kazimierz Waza loobus nõudest Rootsi troonile.
1660–1672 – Rootsi kuninga Karl XI eestkostel ja valitsuse toetusel kindlustusid baltisaksa privileegid. Kuningavõim tugevnes niivõrd, et senine seadusandlike õigustega Riigipäev jäi vaid nõuandvaks organiks.
1661 – Kärde rahu Rootsi ja Venemaa vahel.
1671 – juriidiliselt fikseeriti pärisorjus ja sunnismaisus Liivimaal (keskvõim kinnitas Claes Totti politseikorralduse).
1675 – ajakirjanduse algus Eestis; Tallinnas hakkas ilmuma nädalaleht Ordinari Freytags Post-Zeitung.
1679 – soomerootslane Bengt Gottfried Forselius tuli välja uue ideega luua uus talurahvakoolivõrk. Ta valdas soome, rootsi, saksa ja eesti keelt, õppis Saksamaal ülikoolis ja hakkas kirikute pastoreid koolitama, et need eesti keeles õpetaksid kirikulaule, kirjutamist, arvutamist, saksa keelt ja isegi raamatuköitmist. Forselius võttis esimesena kasutusele häälimisõpetuse, st silpide kaupa lugema õpetamise. Teine uuendus oli seni kahekordselt kirjutatud tähtede kirjutamine ühekordselt. Kolmas ettepanek oli võtta kirjakeele aluseks talurahva kõnekeel, mitte eesti keelt purssivate sakslaste sõnavara.
pisi|300px|Nicolas de Feri koostatud kaart Rootsi, Taani ja Poola valdustest 1700. aastal
pisi|300px|Eestimaa, Liivimaa ja Kuramaa (1705)
1680 – suure mõisate reduktsiooni algus Baltikumis – taasriigistati valdav osa mõisaid.
1684–1688 – Tartu lähedal tegutses esimene eesti koolmeistrite kool, nn Forseliuse seminar.
1686–1687 – piiblikonverentsid Võnnus ja Pilistveres. Lükati tagasi Bengt Gottfried Forseliuse idee õpetamise suhtes, olgugi et nende järgi oli kergem õppida lugema.
1686 – ilmus Forseliuse esimene eestikeelne aabits, mida hakati kohe kritiseerima, kuid vaatamata sellele oli uuenduste mõju tohutu ja aabitsast ilmus mitu kordustrükki.
1687 – algas laialdane talurahvakoolide asutamine.
1690–1710 – Tartu ülikooli teine tegevusjärk (Academia Gustavo-Carolina, 1699–1710 Pärnus).
 1693 – Johann Hornung avaldas ladinakeelse eesti keele grammatika ja pani kirja põhjaeesti kirjakeele reeglid, mida tuntakse vana kirjaviisi nime all ja mis oli kasutusel 19. sajandi keskpaigani.
 1694 – Rootsi võimud piirasid Liivimaa aadli omavalitsust; maanõunike kolleegium saadeti laiali ja allutas maapäevad kindralkuberneri kontrollile. Johann Reinhold von Patkul ja ta kaaslased anti kohtu alla, mõisteti surma koos varanduse konfiskeerimisega. Eestimaal oli Rootsi kuninga ainuvõim kuni 1697. aastani.
1695 – Eesti rahvaarv oli suurenenud üle 350 000.
1695–1697 – suur nälg Eestis, suri 70 000 – 75 000 inimest – viiendik tolleaegsest eesti rahvastikust.
1695 – Karl XI andis uue korralduse talurahvakoolide loomiseks, otseselt nimetati ka Saaremaad. Selle alusel olevat ainult Kihelkonnale võetud ametisse kooliõpetaja. Mõisnik pidi andma õpetajale ühe adramaa (5–6 ha) põldu.
1696 – Liivimaa majandusreglemendi järgi ei tohtinud talumaid enam mõisastada ega talupoegi taludest välja tõsta. Piirati mõisnike kodukariõigust.
1699 – Vene tsaar Peeter I, Poola kuningas ja Saksi kuurvürst August II ning Taani kuningas Frederik IV sõlmisid sõjalise liidu Rootsi kuninga Karl XII vastu.
pisi|Rootslaste võit Narva lahingus
1700–1710 – Põhjasõda Eesti territooriumil.
1700. aasta 12. veebruar – August II (Saksi) väed tungisid Liivimaale ja piirasid sama aasta maini Riiat.
1700. aasta 19. august – Venemaa kuulutas Rootsile sõja.
1700. aasta 22. september – Vene väed jõudsid Narva alla.
1700. aasta 4. november – Tallinnas maabus Karl XII koos vägedega.
1700. aasta 19. november – Rootsi väed Karl XII juhtimisel lõid venelasi Narva lahingus.

Vaata ka
Rootsi suurvõimu ajastu
R. Ajastu uuringute Eesti ajaloolasi ja publikatsioone: Hendrik Sepp, Arnold Soom, Otto Liiv, Juhan Vasar, Evald Blumfeldt, Elina Öpik, Enn Küng, Helmut Piirimäe, Margus Laidre, Ilmar Tammisto, Aleksander Loit, Ülle Tarkiainen, Aivar Põldvee, Andres Adamson, Kalle Kroon, Marten Seppel, Raimo Raag jt

Viited

Kirjandus

Eesti rahva ajalugu 4. Poola ja Rootsi aeg. Põhjasõda.  Tartu: Loodus, 1932; Tallinn, 1997, 354 lk, ISBN 9985909836
Aleksander Loit. ROOTSI AEG EESTIS, Eesti Teadusliku Seltsi Rootsis aastaraamat = Annales Societatis Litterarum Estonicae in Svecia, nr. 15, jaanuar 2015
Margus Laidre, Domus belli. Põhjamaade Saja-aastane sõda Liivimaal 1554–1661. Argo, 2015. 912 lk, ISBN	978-9949-527-54-0
Ülle Tarkiainen, Kari Tarkiainen. Meretagune maa. Rootsi aeg Eestis 1561-1710. Varrak, Tallinn, 2014, ISBN: 9789985332498, 456 lk
Ilmar Tammisto. Liivimaa aadli ja Rootsi keskvõimu suhted aastatel 1634 – 1643: Liivimaa rüütelkonna taasloomine. Tartu Ülikool, Humanitaarteaduste ja kunstide valdkond, Ajaloo ja arheoloogia instituut. Tartu 2017
Ilmar Tammisto. Aadel ja riigivõim Liivimaal 1634–1680. DISSERTATIONES HISTORIAE UNIVERSITATIS TARTUENSIS 55
Ragnar Nurk, Eesti linnaehituse ajalugu Rootsi võimu all 1561-1710 kindluslinnades

 Välislingid 
Eesti ajalugu 1558–1710. Rootsi aeg
Rootsi aeg
Balti riikide ajaloo lühiülevaade
Mälestusi vanast ajast
Kirikulugu
Luterlik kirikukorraldus
Noarootsi
Viljandi
Haapsalu


Kategooria:Eesti varauusaeg
Kategooria:16. sajand Eestis
Kategooria:17. sajand Eestis
Kategooria:18. sajand Eestis